EkBass/fiwiki-20250220-pages-articles huggingface dataset:
Bill Johnson (pastori)

Bill Johnson (s. 1951) on uuskarismaattinen kristillinen herätyssaarnaaja, kiertävä puhuja, kirjailija ja vanhempi pastori Bethel Church -seurakunnassa Reddingissa, Kaliforniassa. Hän on esiintynyt televisio-ohjelmissa, joita Christian Broadcasting Network (CBN) ja Trinity Broadcasting Network (TBN) lähettävät, sekä Darren Wilsonin elokuvissa kuten Valkeuksien Isä (Father of Lights) ja Holy Ghost Reborn. == Elämäkerta == Johnson on viidennen sukupolven pastori. Hänen isänsä, M. Earl Johnson oli ollut vanhempi pastori Bethel Churchissä, sitten Assemblies of God -kirkkokunnassa, Reddingissä vuodesta 1968 vuoteen 1982. Bill Johnson tapasi tulevan vaimonsa Benin Bethelissä vuonna 1969. He toimivat pastoreina Mountain Chapelissa Weavervillessa, Kaliforniassa vuosina 1978-1996. Vuonna 1987, etsiessään parantumisherätystä, hän osallistui konferenssiin John Wimberin kanssa Hän sai lisää inspiraatiota, kun osallistui Toronton siunaus -herätykseen vuonna 1995. Bill ja Beni Johnson palasivat Bethel Churchiin Reddingiin pastoreiksi helmikuussa 1996. Vuonna 1998 he aloittivat Bethel School of Supernatural Ministry "kouluttaakseen sukupolven, joka vaeltaa 'herätyskulttuurissa'". == Julkaistuja teoksia == * When Heaven Invades Earth (Destiny Image Publishers, 2003) ISBN 0-7684-2952-8 * The Supernatural Power of a Transformed Mind (Destiny Image Publishers, 2005) ISBN 0-7684-2252-3 * When Heaven Invades Earth Devotional & Journal (Destiny Image Publishers, elokuu 2005) ISBN 0-7684-2297-3 * Shifting Shadow of Supernatural Power: A Prophetic Manual for Those Wanting to Move in God's Supernatural Power (yksi kirjoittajista) (Destiny Image Publishers, *elokuu 2006) ISBN 0-7684-2369-4 * Dreaming With God (Destiny Image, joulukuu 2006) ISBN 0-7684-2399-6 * Supernatural Ways of Royalty (yksi kirjoittajista) (Destiny Image Publishers, 2006) ISBN 0-7684-2323-6 * The Supernatural Power of a Transformed Mind 40-Day Devotional and Personal Journal (Destiny Image, syyskuu 2006) ISBN 0-7684-2399-6 ISBN 0-7684-2375-9 * Here Comes Heaven!: A Kid's Guide to God's Supernatural Power (co-author) (Destiny Image, lokakuu 2007) ISBN 0-7684-2502-6 * Face to Face with God (Charisma House, 2007) 2007) ISBN 978-1-59979-070-1 * Strengthen Yourself in The Lord (Destiny Image Publishers, 2007) ISBN 0-7684-2427-5 * A Life of Miracles: A 365 day guide to prayer and miracles (Destiny Image, helmikuu 2008) ISBN 978-0-7684-2612-0 * Strengthen Yourself in the Lord (äänikirja) (Destiny Image, helmikuu 2008) ISBN 0-7684-2610-3 * Release the Power of Jesus ISBN 978-0-7684-2712-7 * Essential Guide to Healing (yksi kirjoittajista) (Chosen Books, 2011) ISBN 978-0-8007-9519-1 * Hosting the presence (Destiny Image, ISBN 9780768441291 * Experience the Impossible (Chosen Books, 2014) ISBN 978-0-8007-9617-4 == Katso myös == * Bethel Church (Redding, Kalifornia) == Lähteet == == Aiheesta muualla == * Bill Johnson Ministeries * Bethel Churchin verkkosivu Luokka:Vuonna 1951 syntyneet Luokka:Elävät henkilöt Luokka:Yhdysvaltalaiset papit Luokka:Yhdysvaltalaiset evankelistat Luokka:Tunnustuskuntiin sitoutumaton uuskarismaattisuus Luokka:Yhdysvaltalaiset kristilliset kirjailijat
Marco Lundberg

Marko Lundberg (taiteilijanimeltään Marco Lundberg, s. 8. helmikuuta 1978 Lahti) on suomalainen laulaja, joka kruunattiin vuoden 2016 tangokuninkaaksi Seinäjoen Tangomarkkinoilla. Vuonna 2014 hän voitti Kiuruveden Vihreät Niityt -iskelmätapahtuman Toivo Kärki -laulukilpailun miesten sarjan . Tästä eteenpäin hän oli usean vuoden ajan Toivo Kärki -konserttisarjassa yhtenä laulusolisteista Kärki 2015, s. 923,933. Heinäkuussa 2017 julkaistiin Lundbergin ensimmäinen single "Sua vailla", jolla häntä säestää Riku Niemi Orchestra. Lundbergin isä Voitto Lundberg oli iskelmälaulaja Taisto Tammen veli. Lundberg on naimisissa Jaana Lundbergin kanssa, ja parin uusioperheessä on neljä lasta. == Lähteet == Luokka:Tangokuninkaat Luokka:Suomen romanit Luokka:Elävät henkilöt Luokka:Vuonna 1978 syntyneet
Grip (televisio-ohjelma)

Grip () on saksalainen automakasiinoohjelma, jota on esitetty vuodesta 2007 alkaen RTL2-kanavalla. Suomessa ohjelmaa näyttää MTV3 Max-kanava. == Aiheesta muualla == * Kotisivut * Facebook * Youtube Luokka:2000-vuosikymmenen televisiosarjat Luokka:2010-luvun saksalaiset televisiosarjat Luokka:2020-luvun televisiosarjat Luokka:Makasiiniohjelmat
Adam DeVine

Adam Patrick DeVine (s. 7. marraskuuta 1983) on yhdysvaltalainen näyttelijä. DeVine aloitti seurustelun näyttelijä Chloe Bridgesin kanssa helmikuussa 2015. Pari kihlautuivat lokakuussa 2019 viiden vuoden seurustelun jälkeen ja heidät vihittiin 9. lokakuussa 2021. ==Filmografia== Vuosi Nimi Rooli 2007 Mama's Boy Alhorn 2012 Pitch Perfect Bumper Allen 2013– Adam DeVine's House Party oma itsensä 2013– Uncle Grandpa Pizza Steve / Henry / sivuääniä 2013– Moderni perhe Andy Bailey 2015 The Final Girls Kurt 2015 Harjoittelija Jason 2015 Pitch Perfect 2 Bumper Allen 2016 Ice Age 5: Törmäyskurssilla Julian (ääni) 2016 Mike ja Dave häädeittejä vailla Mike 2017 When We First Met 2019 Isn´t It Romantic Josh 2023 Rantakadun alla Erik (ääni) == Lähteet == Luokka:Elävät henkilöt Luokka:Vuonna 1983 syntyneet Luokka:Yhdysvaltalaiset näyttelijät
Linnea Piponius

Linnea Anna-Maria Piponius (16. helmikuuta 1896 Viipuri – 27. maaliskuuta 1979 Helsinki) oli suomalainen taidemaalari.Suomen Kuvataiteilijamatrikkeli : Linnea Piponius Linnea Piponiuksen vanhemmat olivat Teknillisen korkeakoulun professori August Piponius ja Lydia Irene Malmström.Geni.com : Linnea Anna Maria Piponius Hän opiskeli Helsingin yliopiston piirustussalissa 1914–1919, Suomen Taideyhdistyksen piirustuskoulussa 1917 sekä Taideteollisen keskuskoulun piirustuksenopettajakurssilla 1932–1935. Hänen töitään oli esillä Berliinissä 1927 ja 1931. Piponius toimi piirustuksenopettajana oppikoulussa vuodesta 1935 alkaen. == Kirjallisuutta == * Linnéa Piponius : luonnoksia seinämaalauksiin. Galerie Hörhammer, Helsinki 1941 == Lähteet == == Aiheesta muualla == * Linnea Piponius. Suomalaisen kuvataiteen bibliografia. Luokka:Suomalaiset taidemaalarit Luokka:Suomalaiset opettajat Luokka:Vuonna 1896 syntyneet Luokka:Vuonna 1979 kuolleet
Finzi Continin puutarha

Finzi Continin puutarha (Il Giardino dei Finzi Contini) on Vittorio De Sican ohjaama saksalais-italialainen draamaelokuva vuodelta 1971. Sen ovat käsikirjoittaneet Ugo Pirro, Vittorio Bonicelli sekä Giorgio Bassani, jonka omakohtaiseen romaaniin Ferraran puutarha elokuva perustuu.Avola, Pertti: Italiaa fasismin vuosina, Helsingin Sanomat 10.3.2013. Viitattu 24.7.2016. ==Juoni== Finzi Continin puutarha kertoo juutalaisesta aristokraattiperheestä Finzi Continista, joka pakenee todellisuutta, vuoden 1938 Mussolinin fasistien nousua Italiassa, sulkeutumalla palatsiinsa, pelaamalla tennistä ja keskittymällä rakkaussuhteisiinsa. Jonkin aikaa tämä näyttääkin onnistuvan, kunnes todellisuus tunkeutuu muurien sisäpuolelle.Finzi-Continin puutarha , Discshop. Viitattu 24.7.2016. ==Rooleissa== ==Vastaanotto ja myöhempi arvostus== Finzi Continin puutarha palkittiin parhaan ulkomaisen elokuvan Oscar-palkinnolla sekä Berliinin elokuvajuhlien Kultaisella karhulla. The New York Timesin kriitikot valitsivat Finzi Continin puutarhan vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== ==Aiheesta muualla== * * Luokka:Vuoden 1971 saksalaiset elokuvat Luokka:Vuoden 1971 italialaiset elokuvat Luokka: Vittorio De Sican ohjaamat elokuvat
Martha Neiglick-Platonoff

Martha Platonoff, o.s. Neiglick (20. syyskuuta 1889 Helsinki – 9. elokuuta 1964 Helsinki) oli suomalainen ikoni- ja taidemaalari sekä puku- ja lavastesuunnittelija.Suomen Kuvataiteilijamatrikkeli : Martha Platonoff Martha Platonoffin vanhemmat olivat filosofian tohtori Hjalmar Neiglick (1860–1889) ja Helene Kristina Lupander (s. 1868).Geni.com : Martha Platonoff-Neiglick Hän opiskeli Suomen Taideyhdistyksen piirustuskoulussa 1904–1906 sekä R. Petersenin johdolla Kööpenhaminassa 1911–1912 ja Académie Ransonissa Pariisissa 1913. Platonoff toimi Ruotsalaisen teatterin ja Suomen Kansallisoopperan lavastus- ja pukusuunnittelijana. Hän aloitti ikonimaalauksen tultuaan ortodoksisen kirkon jäseneksi 1948 ja hänen maalaamiaan ikoneita on useissa 1950- ja 1960-luvulla rakennetuissa ortodoksisissa kirkoissa.Suomen kansallisoopperan esitystietokanta : Martha Neiglick-PlatonoffJälleenrakennuskauden ikonit (ortodoksi.net) Martha Platonoff oli pukusuunnittelijana vuonna 1941 valmistuneessa elokuvassa Poretta eli Keisarin uudet pisteet.EloNet : Martha Platonoff == Lähteet == == Aiheesta muualla == * Suomalaisen kuvataiteen bibliografia : Martha Neiglick- Platonoff Luokka:Suomalaiset taidemaalarit Luokka:Ikonimaalarit Luokka:Teatterilavastajat Luokka:Teatteripukusuunnittelijat Luokka:Vuonna 1889 syntyneet Luokka:Vuonna 1964 kuolleet
Sian Ka'an

Sian Ka'an on Tulumin kunnassa, Quintana Roon osavaltiossa, Jukatanin niemimaalla sijaitseva luonnonsuojelualue. Alueella on trooppisia metsiä, mangrovemetsiä ja suota. Rannikolla on myös valliriutta. Sian Ka'anissa on hyvin paljon erilaisia kasvi- ja eläinlajeja. Erityisesti lintulajeja on yli 300. Nisäkkäistä alueella on muun muassa jaguaareja, oselotteja, bairdintapiireja ja puumia. Sian Ka'an tarkoittaa mayakielellä taivaan alkua. Alueen koko on yli viisituhatta neliökilometriä, ja alueella on noin 120 kilometriä rantaviivaa. Sian Ka'an valittiin UNESCOn maailmanperintöluetteloon vuonna 1987. Bridge in Sian Ka´an.jpg|Silta Sian Ka'anissa Punta Allen Beach.JPG|Punta Allen ranta México - Sian Ka'an, Mangles 2.JPG ==Lähteet== == Aiheesta muualla == Luokka:Unescon maailmanperintökohteet Meksikossa Luokka:Luonnonsuojelualueet
Korppikortteli

Korppikortteli (Kvarteret Korpen) on Bo Widerbergin käsikirjoittama ja ohjaama ruotsalainen draamaelokuva vuodelta 1963. Sen pääosaa, kirjailijan urasta 1930-luvun loppupuolella haaveilevaa köyhää malmöläisnuorukaista Andersia näyttelee Thommy Berggren. Mustavalkoinen, rosoisen realistinen Korppikortteli oli ehdolla parhaan vieraskielisen elokuvan Oscar-palkinnon ja Cannesin Kultaisen palmun saajaksi.Kvarteret Korpen (1963), Svensk Filmdatabas. Viitattu 24.7.2016. Vuonna 1995 se äänestettiin parhaaksi ruotsalaiselokuvaksi kautta aikojen.Korppikortteli , CMore. Viitattu 24.7.2016. Nöjesguiden-lehden kokoaman asiantuntijaraadin äänestystulosta arvosteltiin tuoreeltaan ennen kaikkea siksi, että valinnalla ohitettiin kaikki Ingmar Bergmanin mestariteokset. Asikainen, Anton: Silavanoisetteja jardinier Korppikorttelissa, Monroe-elokuvakerhon blogi 19.6.2013. Viitattu 24.7.2016. == Lähteet == == Aiheesta muualla == * * Luokka:Ruotsalaiset draamaelokuvat Luokka: Vuoden 1963 ruotsalaiset elokuvat Luokka:Elokuvat köyhyydestä
Sierra de San Franciscon kalliomaalaukset

Sierra de San Franciscon kalliomaalaukset on UNESCOn maailmanperintökohde Baja California Surin osavaltiossa, Sierra de San Franciscon vuoristossa. Kalliomaalaukset on maalattu vuosien 100 eaa. ja 1 300 jaa. välillä. Kalliomaalaukset kuvaavat ihmisiä ja eläimiä. Ne ovat säilyneet hyvin johtuen kuivasta ilmastosta. ==Lähteet== Luokka:Unescon maailmanperintökohteet Meksikossa Luokka:Kalliokuvat
Sierra Gordan fransiskaanilähetysasemat

Sierra Gordan fransiskaanilähetysasemat on viiden lähetysaseman muodostama UNESCOn maailmanperintökohde. Ne sijaitsevat Sierra Gordan alueella Querétaron osavaltiossa. Lähetysasemat on valmistettu 1700-luvun puolessavälissä. Santiago de Jalpan ja Nuestra Señora de la Luz de Tancoyol sijaitsevat Jalpan de Sierrassa, Santa Maria del Agua de Landa ja San Francisco del Valle de Tilaco Landa de Matamorossa ja San Miguel Concá Arroyo Secossa. Lähetysasemat valittiin maailmanperintöluetteloon vuonna 2003. DoubleHeadedEagleConcá.JPG|Yksityiskohta San Miguel Concán lähetysasemasta FacadeTancoyol2.JPG|Nuestra Señora de la Luz de Tancoyol FacadeChurchLandaQRO.JPG|Santa Maria del Agua de Landa NaveTilacoQRO.JPG|Francisco del Valle de Tilaco ==Lähteet== Luokka:Unescon maailmanperintökohteet Meksikossa Luokka:Kristinusko Meksikossa Luokka:Fransiskaaniluostarit Luokka:Lähetystyö
Minerve (Hérault)

Minerve on kunta Etelä-Ranskassa Hérault’n departementissa Occitanien alueella. Tämä linnoitettu kylä on ollut kataarien kaupunki ja historiallisen Minervois’n alueen pääkaupunki. Minerve on valittu Ranskan kauneimpien kylien järjestöön (Les Plus Beaux Villages de France). Siihen kuuluvat samasta departementista myös Olargues ja Saint-Guilhem-le-Désert.Tour de France 2016List of The Most Beautiful Villages of France , Les plus beaux villages de France. Viitattu 14.7.2017. Kunnan asukasluku vuonna 2014 oli 131. Kunta kuuluu departementissaan Saint-Pons-de-Thomièresin kantoniin Béziersin arrondissementissa. Lähimpiä suurempia kaupunkeja ovat Narbonne 32 kilometriä kaakkoon ja Béziers 46 kilometriä itään. == Lähteet == ==Aiheesta muualla== Luokka:Hérault’n kunnat
Karl Grün

Karl Grün (30. syyskuuta 1817 Lüdenscheid, Westfalen, Preussi – 18. helmikuuta 1887 Wien, Itävalta-Unkari)Grün, Karl / 1817-1887 Rheinland-Pfälzische Personendatenbank. Viitattu 24.7.2016. oli saksalainen lehtimies, kulttuurihistorioitsija ja varhainen sosialisti. Grün opiskeli teologiaa, filosofiaa ja kielitiedettä Bonnin ja Berliinin yliopistoissa. Hän työskenteli valmistuttuaan opettajana ja vuodesta 1842 Mannheimer Abendzeitungin toimittajana Mannheimissa. Hän sai aatteellisia vaikutteita ranskalaisilta utopiasosialisteilta ja filosofi Ludwig Feuerbachilta. Vaadittuaan lehdistönvapautta hänet karkotettiin sekä Badenista että Baijerista, joten hän asettui 1843 Kölniin ja alkoi pitää siellä luentoja kirjallisuus- ja taidehistoriasta. Grün siirtyi pian Pariisiin, jossa julkaisi ensimmäiset kirjalliset teoksensa.Nordisk familjebok (1909), s. 445 Runeberg.org. Viitattu 24.7.2016. Pariisissa hän tutustui ranskalaiseen Pierre-Joseph Proudhoniin ja käänsi tämän eräitä teoksia saksaksi.Grün, Karl: Ausgewähle Schriften Information Philosophie . Viitattu 24.7.2016. Grün alkoi näihin aikoihin käyttää kannattamastaan poliittisesta suuntauksesta nimitystä ”tosi sosialismi” (wahre sozialismus). Karl Marx ja Friedrich Engels vastustivat Grüniin henkilöytynyttä oppia ja polemisoivat sitä vastaan muun muassa Kommunistisessa manifestissaan.Eric Hobsbawm: How to Change the World: Tales of Marx and Marxism (taskukirjalaitos), s. 38. Abacus 2012. Grün palasi Saksaan vallankumouksen kynnyksellä maaliskuussa 1848 ja ryhtyi Trierissä ilmestyneen Trierische Zeitungin toimittajaksi. Hänet valittiin lokakuussa 1848 edustajaksi Preussin kansalliskokoukseen ja seuraavana vuonna maapäivien alahuoneeseen, missä hän edusti äärimmäistä vasemmistoa. Arvosteltuaan maapäivien hajottamista vuonna 1849 Grün tuomittiin oikeudessa ”älyllisesti vastuullisena” Prümin kaupungissa tapahtuneeseen kansannousuun, jonka yhteydessä väkijoukko oli yrittänyt asevaraston valtausta. Hän vapautui oltuaan kahdeksan kuukautta vankeudessa ja siirtyi sen jälkeen uudelleen ulkomaille. Hän asui pitkään Belgiassa ja Italiassa, mutta palasi Saksaan vuoden 1861 yleisen armahduksen myötä ja toimi kauppakoulun opettajana Frankfurtissa. Hän esiintyi edelleen Preussin sota- ja sosiaalipolitiikan vastustajana, ja muutti vuonna 1867 loppuiäkseen asumaan Wieniin. ==Teoksia== *Friedrich Schiller als mensch, geschichtschreiber, denker und dichter (1844) *Über Goethe vom menschlichen Standpunkte (1846) *Westeuropäische Gränzen (1853) *Kulturgeschichte des sechzehnten Jahrhunderts (1872) *Ludwig Feuerbach in seinem Briefwechsel und Nachlass (1874) *Kulturgeschichte des siebzehnten Jahrhunderts (1880) ==Lähteet== Luokka:Saksalaiset poliitikot Luokka:Saksalaiset historioitsijat Luokka:Sosialistit Luokka:Vuonna 1817 syntyneet Luokka:Vuonna 1887 kuolleet
Sergio Hernández

Sergio Hernández -nimisiä henkilöitä ovat muun muassa: * Sergio Hernández, espanjalainen autourheilija * Sergio Hernández, argentiinalainen koripallovalmentaja
Sergio Hernández (koripallovalmentaja)

Sergio Santos ”Oveja” Hernández (s. 1. marraskuuta 1963) on argentiinalainen koripallovalmentaja. Hernández toimi Argentiinan miesten maajoukkueen päävalmentajana ensimmäisen kerran vuosina 2005–2010, minä aikana maa voitti olympiapronssia Pekingissä 2008 ja kolme mitalia Amerikan- mestaruuskilpailuista sekä sijoittui MM-kilpailuissa neljänneksi vuonna 2006 ja viidenneksi vuonna 2010. Vuonna 2015 hänet valittiin jälleen Argentiinan päävalmentajaksi.http://www.americas2015.com/en/equipos2.asp?t=&team;=237&n;=Argentina&c;=ARGhttp://www.fiba.com/news/hernandez- decides-to-coach-argentina-again Hernández valmensi Argentiinaa myös Kiinan MM-kilpailuissa 2019, missä maa voitti pudotuspeleissä Serbian ja Ranskan edeten loppuotteluun jossa hävisi Espanjalle. == Lähteet == == Aiheesta muualla == Luokka:Argentiinalaiset koripallovalmentajat Luokka:Vuonna 1963 syntyneet Luokka:Elävät henkilöt
Roy Nelson

Roy Nelson (s. 20. kesäkuuta 1976 Las Vegas, Nevada) on yhdysvaltalainen vapaaottelija, joka ottelee UFC:ssä. Hän on voittanut urallaan International Fight Leaguen raskaansarjan mestaruuden ja The Ultimate Fighter turnauksen 2009. ==Vapaaottelu== Nelson otteli ensi kerran vapaaottelussa huhtikuussa 2004, jolloin hän osallistui Rage on the Riverin raskaansarjan turnaukseen. Nelson otteli turnauksessa kaksi ottelua ja voitti loppuottelussa Jerry Vrbanovicin hajaäänin. Hän otteli sittemmin vaihtelevasti eri järjestöissä, kuten FightForcessa ja PXC:ssä. Hän voitti seitsemästä ensimmäisestä kamppailustaan kuusi. ===IFL=== Nelson siirtyi ottelemaan International Fight League -järjestöön tammikuussa 2007, jolloin hän kohtasi Vince Luceron. Nelson voitti kamppailun teknisellä tyrmäyksellä ensimmäisessä erässä. ==Lähteet== Luokka:Yhdysvaltalaiset vapaaottelijat Luokka:Vuonna 1976 syntyneet Luokka:Elävät henkilöt
Gundars Vētra

Gundars Vētra (, s. 22. toukokuuta 1967 Ventspils, Latvian SNT, Neuvostoliitto) on latvialainen koripallovalmentaja ja kilpauransa päättänyt koripalloilija, joka edusti maajoukkuetasolla Neuvostoliittoa ja yhdistynyttä joukkuetta. Miesten maajoukkuetasolla Vētra edusti Neuvostoliittoa, jonka pelaajana hän voitti MM-hopeaa Argentiinassa 1990http://www.linguasport.com/baloncesto/internacional/mundial/1990_BUENOSAIRES_SQUADS.htm ja EM-pronssia Jugoslaviassa 1989http://www.linguasport.com/baloncesto/internacional/eurobasket/1989_ZAGREB_SQUADS.htm. Neuvostoliiton hajottua Vētra edusti vielä neljänneksi sijoittunutta yhdistynyttä joukkuetta Barcelonan kesäolympialaisissa 1992.Olympics at Sports-Reference.com Kaudella 1992–1993 Vētra edusti NBA-joukkue Minnesota TimberwolvesiaBasketball-Reference.com. Pelaajauransa jälkeen Vētra on luonut merkittävän valmentajanuran. Hän on valmentanut niin naisten kuin miestenkin joukkueita Latviassa ja Venäjällä.http://www.fibaeurope.com/compID_jr6ZiXqeGhMBtfq1yxqV83.season_2015.roundID_10359.teamID_4654.coachID_282..html == Lähteet == * Gundars Vetra Bio, Stats and Results Olympics at Sports- Reference.com * Gundars Vetra NBA Stats Basketball-Reference.com === Viitteet === == Aiheesta muualla == * Profiili FIBA Archive Luokka:Neuvostoliittolaiset koripalloilijat Luokka:Latvialaiset koripalloilijat Luokka:Latvialaiset koripallovalmentajat Luokka:Vuonna 1967 syntyneet Luokka:Elävät henkilöt
Vladimir Gorin

Vladimir Viktorovitš Gorin (, s. 13. maaliskuuta 1961 Tšerepovets, Venäjän SFNT, Neuvostoliitto) on venäläinen kilpauransa päättänyt koripalloilija. Miesten maajoukkuetasolla Gorin edusti Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM-hopealle yltänyttä Venäjää.Olympics at Sports- Reference.comhttp://www.linguasport.com/baloncesto/internacional/eurobasket/1993_MUNICH_SQUADS.htm == Lähteet == * Vladimir Gorin Bio, Stats, and Results Olympics at Sports- Reference.com === Viitteet === == Aiheesta muualla == * * Profiili FIBA Archive Luokka:Neuvostoliittolaiset koripalloilijat Luokka:Venäläiset koripalloilijat Luokka:Vuonna 1961 syntyneet Luokka:Elävät henkilöt
Jo Bauer

Jo Bauer (s. 21. heinäkuuta 1961) on saksalainen kansainvälisen autoliiton FIA:n teknisen delegaation johtaja. Hän on toiminut tehtävässään vuodesta 1997 lähtien korvaten Charlie Whitingin joka nykyisin toimii kilpailujohtajana. Bauer on toiminut myös FIA:n teknisenä edustaja International Touring Car series -sarjassa vuonna 1995. Koulutukseltaan Bauer on autoinsinööri. == Aiheesta muualla == * GrandPrix.com * Linkedin Luokka:Formula 1 -taustavaikuttajat Luokka:Vuonna 1961 syntyneet Luokka:Saksalaiset henkilöt Luokka:Elävät henkilöt
Charlie Whiting

Charles Whiting (12. elokuuta 1952 – 14. maaliskuuta 2019 Melbourne, Australia) oli englantilainen kansainvälisen autoliiton FIA:n kilpailujohtaja. Hän toimi kilpailujohtajana Formula 1 -sarjassa vuodesta 1997 lähtien aina kuolemaansa saakka. Hän siirtyi kansainvälisen autoliiton FIA:n tekniselle osastolle jo vuonna 1988. == Elämäkerta == Whiting asui lähellä Brands Hatchin rataa ja kävi nuorena seuraamassa siellä kilpailuja. Hän opiskeli Borough Polytechnic Institutessa insinööriksi. Whiting aloitti uransa mekaanikkona vuonna 1968 veljensä Nick Whitingin kanssa. Vuonna 1976 Whiting toimi mekaanikkona britannian Formula 5000 -sarjassa Surtees -tallissa ja vuonna 1977 Hesketh Racing F1 -tallissa. Hän toimi myös päämekaanikkona Brabham -tallissa vuodet 1978-1987, jonka omisti silloin Bernie Ecclestone. Whiting saavutti menestystä Brabhamilla kun Nelson Piquet voitti maailmanmestaruudet vuosina 1981 ja 1983. Whiting kuoli 14. maaliskuuta Melbournessa 66-vuotiaana keuhkoveritulpan seurauksena. ==Lähteet== == Aiheesta muualla == * GrandPrix.com * Luokka:Formula 1 -taustavaikuttajat Luokka:Englantilaiset henkilöt Luokka:Vuonna 1952 syntyneet Luokka:Vuonna 2019 kuolleet
Rocket League

Rocket League on Psyonixin kehittämä ja julkaisema scifi-ympäristöön perustuva online-urheilupeli, jossa pelataan rakettiautoilla pallopelejä. Peli julkaistiin Euroopassa 7. heinäkuuta 2015 Steam- (Windows/Mac/Linux) ja PlayStation 4 -alustoille. Xbox Onelle peli julkaistiin 17. helmikuuta 2016 ja Nintendo Switchille 14. marraskuuta 2017. Epic Games osti Rocket Leaguen vuoden 2019 toukokuussa. == Pelaaminen == Pelissä pelataan autoilla, joissa on rakettimoottorit. Autoilla pystyy hyppimään ja lentämään rakettimoottorien avulla sekä ajamaan seiniä pitkin. Pelissä on kaksi joukkuetta, kaksi maalia ja yksi pallo, joka on peliareenan keskellä. Palloa on tarkoitus puskea autoilla vastustajajoukkueen maaliin, jolloin oma joukkue saa pisteen. Joukkue, joka saa eniten pisteitä tietyn aikarajan sisällä, voittaa pelin. Peliareenalla on alustoja joiden päältä ajaessa pelaaja saa rakettiinsa lisää polttoainetta. Pelissä voi myös tuhota vastustajajoukkueen pelaajien autoja ajamalla niitä päin kovassa vauhdissa. Tuhoutuneet autot palaavat peliin kolmen sekunnin kuluessa oman joukkueen päädyn jompaankumpaan kulmaan. == Pelimuodot == Rocket Leaguen pääpelimuodossa yritetään saada palloa maaliin kuten jalkapallossa, mutta pelissä voi pelata myös koripallon tai jääkiekon kaltaisia pelimuotoja. Rocket Leaguessa on lisäksi pelimuodot Rumble ja Dropshot. Rumble pelimuodossa pelaajat saavat erikoisvoimia jotka voivat auttaa pelaajia tekemään maalin tai puolustamaan vastustajan hyökkäystä. Dropshotissa tavoitteena on tehdä pallolla pelikenttään vastustajan puolelle reikä, josta pallo pudotetaan läpi pisteen saamiseksi. Pelimuodossa ei ole alustoja joilta olisi mahdollista kerätä polttoainetta, tämän sijasta pelaajille kertyy polttoainetta sinä aikana kun pelaaja ei käytä rakettimoottoreitaan. == Autot == Pelin autoja on mahdollista muokata haluamansa mukaan ja eri automalleja on monia. Muun muassa autojen maalipintaa, maalipinnan kuvioita, renkaita, rakettimoottorin erikoistehosteita ja lisävarusteita voi vaihtaa. Tiedosto:Rocket League 2.jpg Tiedosto:Rocket League 1.jpg Tiedosto:Rocket League 3.jpg == Lähteet == == Aiheesta muualla == * Virallinen sivusto * Facebook * Twitter Luokka:Urheilupelit Luokka:Vuoden 2016 videopelit Luokka:Ajopelit Luokka:Windows-pelit Luokka:PlayStation 4 -pelit Luokka:PlayStation 4 Pro -tehostetut pelit Luokka:Xbox One -pelit Luokka:Elektronisen urheilun pelit Luokka:Mac OS -pelit Luokka:Linux-pelit Luokka:Nintendo Switch -pelit Luokka:Verkkomoninpelit Luokka:Yhdysvalloissa kehitetyt videopelit Luokka:Unreal Engine -pelit Luokka:Indie-videopelit
Bill Johnson

Bill Johnson -nimisiä henkilöitä ovat: * Bill Johnson (s. 1951), yhdysvaltalainen uuskarismaattinen kristillinen herätyssaarnaaja ja kirjailija * Bill Johnson (1960–2016), yhdysvaltalainen alppihiihtäjä
Mob

Mob tai MOB tarkoittaa muun muassa seuraavaa: * MOB, Man Overboard (), veneilytilanne * MOB-vene, pelastusvene * MOB, (, ), sveitsiläinen rautatieyhtiö
Sammatin hautausmaa

Sammatin hautausmaa on Sammatin kirkon ympärillä oleva Lohjan seurakuntaan kuuluvan Sammatin alueseurakunnan hautausmaa. Hautausmaa on noin hehtaarin laajuinen. Sammatin hautausmaa on otettu käyttöön 1800-luvulla, ja sitä laajennettiin 1963, ja uudelle osalle tehtiin vuonna 2009 uurnahautaosasto ja muistolehto. Kirkon lattian alle on haudattu merkkihenkilöitä, kuten aiemmin oli tapana. Hautausmaalla on kuvanveistäjä Lauri Leppäsen veistämä sankarivainajien muistomerkki, sen vieressä Karjalaan jääneiden vainajien muistomerkki ja kirkon lähellä Elias Lönnrotin hautamuistomerkki. Lauri Leppäsen veistämä talvi- ja jatkosodan sankarivainajien muistomerkki on pystytetty paikalleen vuonna 1949. Muistomerkistä käytetään kahta nimeä: Kaatuvan sotilaan viimeinen rukous ja Usko tulevaisuuteen. Kuvanveistäjän tytär löysi pienoismallin isänsä jäämistöstä, ja se on sijoitettu seurakuntataloon. Elias Lönnrotin ja hänen perheensä haudalla on Suomalaisen Kirjallisuuden Seuran pystyttämä muistomerkki, johon on kaiverrettu nimi ja kanteleen kuva. Muistomerkin suunnitteli arkkitehti C. G. Nyström ja se valmistettiin mustasta, helsinkiläisestä graniitista K. V. Bergmanin kiviveistämössä Helsingissä. Hautapatsaan kantakiven kulmassa on signeeraus "K. V. Bergman, H.fors". Jalustan eteen on myöhemmin lisätty graniittilaatta, jossa on elinaikatiedot. Vastoin Lönnrotin toivomusta hautajaisista tuli suuri kansanjuhla. Muistomerkin vieressä on hautakivi, jossa on Lönnrotin puolison Maria Lönnrotin (s. Piponius) ja lasten Marian, Elinan ja Teklan nimet. Poika Elias kuoli perheen asuessa Kajaanissa. Tytär Ida on haudattu Italiaan, jossa hän kuoli. Kuva: Sammatti Church yard.jpg|Näkymä hautausmaalle. Kuva:Elias Lönnrot, cenotaph 1.jpg|Elias Lönnrotin ja hänen perheensä hauta. Kuva:Sammatti sh 2011.JPG|Talvi- ja jatkosodan sankarihaudat. ==Lähteet== ==Aiheesta muualla== * Hautausmaan kartta (pdf) * Toivo Haatio, Sammatti. Hautausmaa. (pdf) Luokka:Sammatin rakennukset ja rakennelmat Luokka:Suomen hautausmaat
Alamaailman kenraali

Alamaailman kenraali (The General) on John Boormanin tuottama, käsikirjoittama ja ohjaama irlantilainen draamaelokuva vuodelta 1998. Tositapahtumiin perustuva, Dublinissa toimineesta rikollispomosta Martin Cahillista kertova elokuva perustuu Paul Williamsin romaaniin. Cahillia esittää Brendan Gleeson ja häntä jahtaavaa poliisipäällikköä Jon Voight.Ahonen, Kimmo: Syvä puro, Alamaailman kenraali, dvd-arvostelu, Film-O-Holic-elokuvasivusto 1.1.2000. Viitattu 25.7.2016.Hämäläinen, Kimmo: Köyhä ritari, Alamaailman kenraali, dvd- arvostelu, Film-O-Holic-elokuvasivusto 26.2.2004. Viitattu 25.7.2016. ==Rooleissa== ==Vastaanotto== Cannesin elokuvajuhlilla 1998 Alamaailman kenraali toi Boormanille parhaan ohjaajan palkinnon ja oli ehdolla Kultaisen palmun saajaksi.Boorman wins Cannes award, The Irish Echo, epäselvä pvm. Viitattu 25.7.2016. Elokuvaa ei tuotu Suomessa teattereihin, vaan se julkaistiin VHS- ja DVD-tallenteena vuonna 2000. Film-O-Holic.comin Kimmo Ahosen mielestä gangsterin uho ja tuho on yksi elokuvan perustarinoista, eikä Alamaailman kenraalilla ole siihen mitään lisättävää. Hänestä elokuvassa ei näy Boormanin varhaistuotannon visuaalista loistoa eikä näkemystä, vaan se voisi olla kenen tahansa televisio-ohjaajan tekemä. Kimmo Hämäläisen mielestä taas Alamaailman kenraali on tavanomaista pirteämpää Boormania. The New York Timesin kriitikot valitsivat Alamaailman kenraalin vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== ==Aiheesta muualla== * * Luokka:John Boormanin ohjaamat elokuvat Luokka:Vuoden 1998 elokuvat Luokka:Irlantilaiset elokuvat
Jallu Vuolle

Jalmari ”Jallu” Vuolle (alk. Villgrén; 19. lokakuuta 1890 Tampere – 9. marraskuuta 1956 Tampere) oli suomalainen näyttelijä. Tampereen Työväen Teatterissa uransa tehnyt Vuolle tunnettiin lähinnä koomikkona ja salonkiosien tulkitsijana. Vuolle oli myös suosittu runonlausuja. ==Elämä ja ura== Jallu Vuolteen vanhemmat olivat levyseppä Karl Villgrén ja Elina Jakobson. Kansakoulun käytyään hän työskenteli muun muassa Tampereen Pellavatehtaassa, jonka ammattiosaston iltamissa hän alkoi näytellä 17-vuotiaana. Vuolle jatkoi näyttelijänuraansa harrastuspohjalta raittiusseura Aamuruskon seuranäyttämöllä. Vuodesta 1912 alkaen hän työskenteli Tampereen Työväen Teatterin iltanäyttelijänä. Varsinaisen ammattilaisuransa hän aloitti 1921 Tampereen Työväen Teatterissa. Vuolle näytteli muun muassa seuraavat roolit: *Klaus Kurki (Elinan surma) *Kuningas ja Polonius (Hamlet) *Malvolio (Loppiaisaatto) *Niko (Nummisuutarit) *Piru (Pirun kirkko) *Harri (Pohjalaisia) *Timo (Seitsemän veljestä) *Frans von Rambow (Setä Bräsig) *Tolari (Tukkijoella) *Flaksman (Yliopettaja Flaksman) ==Lähteet== * ===Viitteet=== ==Aiheesta muualla== *Suomenmuseotonline.fi / Esityskuva: Seitsemän veljestä *Elore.fi / Silkkiherneet: Kaksi maailmaa Luokka:Suomalaiset näyttelijät Luokka:Suomalaiset lausujat Luokka:Vuonna 1890 syntyneet Luokka:Vuonna 1956 kuolleet
Extremaduran kieli

Extremadura on romaaninen kieli, jonka puhujamäärä on satoja tuhansia Espanjan alueella, sisältäen luoteisosien itsehallintoalueet Extremadurassa ja alueita Salamancan maakunnassa.EthnologueProel Extremadura jakautuu kolmeen päämurteeseen: pohjoiseen, keskiseen ja eteläiseen. Näistä ainoastaan pohjoista voidaan pitää varsinaisesti omana kielenään, kun taas keskinen ja eteläinen ovat ainakin 1700-luvulta saakka muistuttaneet ympäröiviä espanjan murteita niin paljon, että ne ovat kielellisesti itsekin paremminkin espanjan kuin extremaduran murteita. Kielellä on arviolta 1,26 miljoonaa puhujaa. Extremaduraa kirjoitetaan latinalaisin aakkosin. == Vertailutaulukko == latina italia romania katalaani espanja portugali extremadura leonesia englanti suomi altus alto inalt alt alto alto artu Ismael Carmona García's dictionary 2005 Izionariu castellanu-estremeñu altu high korkea prope quasi aproape quasi casi quase cuasi, abati cuasi almost melkein, lähes dicere dire a zice dir decir dizer izil dicire to say sanoa, kertoa facere fare a face fer hacer fazer hazel facere to do tehdä focus fuoco foc foc fuego fogo hueu fueu fire tulipalo, tuli flamma fiamma flamă flama llama chama flama chama flame liekki legere leggere a citi llegir leer ler leel lliere to read lukea lingua lingua limbă llengua lengua língua luenga/léngua llingua language kieli lumbum lombo (zona) lombară llom lomo lombo lombu llombu loin selkä mater madre mamă mare madre mãe mairi mai mother äiti merula merlo mierlă merla mirlo melro mielru mielru blackbird mustarastas monstrare mostrare demonstrare mostrar mostrar mostrar muestral amuesare to show näyttää, osoittaa noster nostro nostru nostra nuestro nosso muestru/nuestru nuesu ours meidän tussis tosse tuse tos tos tosse tossi tose cough yskä == Kirjailijat == * José María Gabriel y Galán * Miguel Herrera Uceda * Elisa Herrero Uceda == Lähteet == == Aiheesta muualla == * Espanjan kielikartta * Virtuaalinen Kirjasto Extremaduran Kielestä * APLEx Extremaduran Kulttuuriyhteisö * Iventia.com -- kulttuuriuutisia extremaduraksi * Kielellinen kartografia Extremadurasta, tarjoten 418 kielellistä ja etnografista karttaa Luokka:Espanjan kielet Kieli Luokka:Romaaniset kielet
FK Arsenal Tula

FK Arsenal Tula () on jalkapalloseura Tulan kaupungista Lounais-Venäjältä. Seura pelaa maansa korkeimmalla sarjatasolla Venäjän Valioliigassa. ==Lähteet== Luokka:Venäläiset jalkapalloseurat
Gregory’s Girl – nykypäivän romanssi

Gregory’s Girl – nykypäivän romanssi (Gregory’s Girl) on Bill Forsythin käsikirjoittama ja ohjaama romanttinen komediaelokuva vuodelta 1981. Skotlannin pikkukaupungissa 16-vuotias Gregory (John Gordon Sinclair) ihastuu urheilulliseen Dorothyyn (Dee Hepburn) huolimatta siitä, että Dorothy tulee mukaan jalkapallojoukkueeseen ja syrjäyttää Gregoryn keskushyökkääjästä maalivahdiksi. Gregory yrittää tehdä Dorothyyn vaikutusta, mutta ujolle ja kömpelölle teinipojalle se ei ole niin helppoa.Gregory's Girl – Nykypäivän romanssi, Yle Teema 8.6.2016. Viitattu 25.7.2016. Ohjaaja on kertonut saaneensa idean elokuvaan Jack Kerouacin nuoruusmuistoihin perustuvasta romaanista Maggie Cassidy. ==Vastaanotto== Hyväntuulisena ja raikkaana pidetty Gregory’s Girl nousi yllättäen maailmanlaajuiseksi menestykseksi. Se sai Bafta-palkinnon käsikirjoituksestaan. Vuonna 1999 British Film Instituten kyselyssä Gregory’s Girl äänestettiin kaikkien aikojen 30. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list, BBC 23.12.1999. Viitattu 27.7.2016. The New York Timesin kriitikot valitsivat Gregory’s Girlin vuonna 2004 yhdeksi kaikkien aikojen tuhannesta parhaasta elokuvasta maailmassa. Yle Teeman sivustolla vuonna 2016 Vesa Nykänen arvostaa elokuvaa siitä, ettei se monien amerikkalaisten teinielokuvien tavoin sorru alatyyliin eikä aikuisten ja nuorten välisten suhteiden kärjistyksiin. Video-oppaassa vuodelta 1994 Bello Romano piti elokuvaa nautittavana ja näyttelijätyötä sydämellisenä. Hän antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”. Gregory’s Girl sai Suomen teatterikierroksellaan 2 143 katsojaa, millä se sijoittui vuonna 1983 Suomen- ensi-iltansa saaneen 238 elokuvan joukossa sijalle 176. ==Jatko-osa== Bill Forsyth teki vuonna 1999 pitkän ohjaustauon jälkeen elokuvalle jatko-osan nimeltä Gregoryn tytöt, joka kuvaa 35-vuotiaaksi varttuneen Gregoryn vaiheita, nyt vanhan koulunsa opettajana. ==Lähteet== ==Aiheesta muualla== * * Luokka:Brittiläiset nuortenelokuvat Luokka: Romanttiset komediat Luokka:Vuoden 1981 brittiläiset elokuvat Luokka:Jalkapalloelokuvat Luokka:Elokuvat koulusta ja koulutuksesta
FK Orenburg

FK Orenburg () on jalkapalloseura Orenburgin kaupungista Etelä-Venäjältä. Seura pelaa maansa korkeimmalla sarjatasolla Venäjän Valioliigassa. ==Lähteet== Luokka:Venäläiset jalkapalloseurat
Kesä (täsmennyssivu)

Kesä voi tarkoittaa ainakin seuraavia: * kesä, vuodenaika * Kesä, suomalainen mykkäelokuva 1910-luvulta * Kesä, vuonna 2014 perustettu suomalainen post- punk-yhtye * Kesä, yllä mainitun yhtyeen esikoisalbumi vuodelta 2015 * Kesä- EP, Apulannan EP-levy vuodelta 2008 * Teemu Kesä, suomalainen jääkiekkoilija * Jyväskylän kesä, jyväskyläläinen kulttuuritapahtuma.
Suomen Messusäätiö

Suomen Messusäätiö edistää suomalaista elinkeinoelämää ja tekee tunnetuksi suomalaista teollisuutta, kauppaa ja muuta elinkeinoelämää. Säätiö jakaa vuosittain noin 400 000 euron arvosta stipendejä, apurahoja sekä tunnustus- ja kannustuspalkintoja. Palkinnoista tunnetuimpia ovat Kaj Franck -muotoilupalkinto, Habitare-suunnittelukilpailun palkinto, Rakkaudesta kirjaan -palkinto ja Vuoden nuori suunnittelija -palkinto. Säätiön asioita hoitaa hallitus, jossa ovat edustettuina Suomen Messut Oyj, Elinkeinoelämän keskusliitto, Helsingin seudun kauppakamari, Suomen Yrittäjät ry ja Helsingin kaupunki. Säätiön asiamiehenä toimii Paul Taimitarha. ==Lähteet== == Aiheesta muualla == *Suomen Messusäätiö Luokka:Suomalaiset säätiöt
Strontiumsulfidi

Strontiumsulfidi (SrS) on strontium- ja sulfidi-ionien muodostama epäorgaaninen ioniyhdiste. Yhdistettä voidaan käyttää loisteaineiden valmistukseen ja tekstiiliteollisuudessa nahkojen käsittelyssä. ==Ominaisuudet== Huoneenlämpötilassa strontiumsulfidi on valkoista tai harmahtavaa kiteistä ainetta, joka on hieman hygroskooppista. Ilma saa sen muuttumaan väriltään vaaleankeltaiseksi. Yhdisteen alkeiskoppi on kuutiollinen ja rakenne muistuttaa natriumkloridin rakennetta. Strontiumsulfidi liukenee vähäisessä määrin veteen ja happamiin liuoksiin se liukenee muodostaen strontiumvetysulfidia ja vetysulfidikaasua. ==Valmistus ja käyttö== Strontiumsulfidia voidaan valmistaa kuumentamalla strontiumia ja rikkiä tai pelkistämällä strontiumsulfaattia hiilellä. Jälkimmäisessä valmistustavassa mukana on kuitenkin usein myös strontiumoksidia. Sitä muodostuu myös saostamalla liukoisia strontiumsuoloja sisältävästä vesiliuoksesta vetysulfidin tai muiden sulfidien avulla. Tyypillisin tapa valmistaa puhdasta strontiumsulfidia on kuitenkin strontiumkarbonaatin tai -sulfaatin kuumennus noin 1 000 °C:n lämpötilaan ja johtamalla reaktoriin vetysulfidia.Stephen G. Hibbins: Strontium and Strontium Compounds, Kirk-Othmer Encyclopedia of Chemical Technology, John Wiley & Sons, New York, 2013. Viitattu 25.7.2016J. Paul MacMillan, Jai Won Park, Rolf Gerstenberg, Heinz Wagner, Karl Köhler & Peter Wallbrecht: Strontium and Strontium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 25.7.2016 :SrSO4 \+ 2 C → SrS + 2 CO2 :Sr2+(aq) + S2-(aq) → SrS(s) Strontiumsulfidia voidaan käyttää muiden strontiumyhdisteiden, esimerkiksi strontiumkarbonaatin valmistukseen ja nahankäsittelyssä karvanpoistoaineena. Tärkein käyttökohde on kuitenkin loisteaineiden valmistus. Viritettäessä europiumilla ja samariumilla doupattua strontiumsulfidia infrapunasäteilyllä ilmenee punaoranssi luminesenssi ja vihreää valoa tuottaa strontiumsulfidista, kalsiumsulfidista, rikistä ja ammoniumkloridista kuumentamalla saatu yhdiste.Thomas Jüstel, Stephanie Möller, Holger Winkler & Waldemar Adam: Luminescent Materials, Ullmann's Encyclopedia of Industrial Chemistry, John Wiley & Sons, New York, 2012. Viitattu 25.7.2016 ==Lähteet== Luokka:Strontiumyhdisteet Luokka:Sulfidit
Bill Forsyth

William David ”Bill” Forsyth (s. 29. heinäkuuta 1946 Glasgow) on skotlantilainen elokuvaohjaaja, joka tunnetaan elokuvistaan Gregory’s Girl – nykypäivän romanssi (1981), Local Hero – kylän sankari (1983), Jäätelösota (1984), Sylvien talo (1987) ja Gregoryn tytöt (1999).Gregory's Girl – Nykypäivän romanssi, Yle Teema 8.6.2016. Viitattu 25.7.2016. Forsyth aloitti ohjaajauransa pikkuvarkaista kertovalla nuorisokuvauksella That Sinking Feeling (1979). Se tuotettiin niin halvalla, että skottimurteen dubbaamisen Yhdysvaltain markkinoille kerrotaan maksaneen enemmän kuin itse elokuvan teko. Yllättäväksi maailmanhitiksi noussut Gregory’s Girl raivasi Forsythille tietä eteenpäin, ja syntyivät skottikomediat Local Hero – kylän sankari (1983) ja Jäätelösota (1984), joihin musiikin on tehnyt Mark Knopfler. Forsyth siirtyi 1980-luvun puolivälissä Hollywoodiin, jossa hänen ensimmäinen ohjauksensa oli Christine Lahden vahvasta pääosasta tunnettu Sylvien talo (Housekeeping, 1987). Sitä seurasi rikoskomedia Keikkakaverit (Breaking In, 1989), jonka on kirjoittanut John Sayles ja pääosaa esittää Burt Reynolds. Forsythin seuraava projekti, Robin Williamsin vaihtuvien roolien varaan rakennettu komedia Ollaan ihmisiksi (Being Human, 1994) oli tarkoitettu hitaaksi, episodimaiseksi katsaukseksi ihmisestä eri aikakausina. Tuotanto oli täynnä taloudellisia vastoinkäymisiä, ja lopulta tuotantoyhtiö vaatii elokuvaa lyhennettäväksi 40 minuutilla sekä varustettavaksi onnellisella lopulla ja kertojanäänellä. Forsyth menetti mielenkiintonsa elokuvien tekemiseen, mutta palasi käsikirjoittajan ja ohjaajan työhön vielä elokuvassa Gregoryn tytöt (1999).Meir, Christopher: Bill Forsyth, Great Directors, Senses of Cinema 33, lokakuu 2004. Viitattu 25.7.2016. Vuonna 1999 British Film Instituten kyselyssä Gregory’s Girl – nykypäivän romanssi äänestettiin kaikkien aikojen 30. parhaaksi ja Local Hero – kylän sankari 37. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list, BBC 23.12.1999. Viitattu 27.7.2016. == Lähteet == == Kirjallisuutta == * Kalliomäki, Petteri: ”Rikosten laaksot – Bill Forsyth ja hänen vasenkätinen Brigadooninsa”. Filmihullu 4/2016. * Möller, Olaf: ”Siunattu tarina, elokuvan kirous”, Bill Forsythin haastattelu. Filmihullu 4/2016. Luokka: Vuonna 1946 syntyneet Luokka: Elävät henkilöt Luokka:Skotlantilaiset henkilöt Luokka:Brittiläiset elokuvaohjaajat Luokka:Brittiläiset elokuvakäsikirjoittajat
Dmitri Suharev

Dmitri Vladimirovitš Suhаrev (, s. 25. joulukuuta 1960 Tškalovsk, Tadžikistanin SNT, Neuvostoliitto) on venäläinen kilpauransa päättänyt koripalloilija. Miesten maajoukkuetasolla Suharev edusti MM-hopealle yltänyttä Neuvostoliittoa Argentiinassa 1990http://www.linguasport.com/baloncesto/internacional/mundial/1990_BUENOSAIRES_SQUADS.htm, Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM- hopealle yltänyttä Venäjäähttp://www.linguasport.com/baloncesto/internacional/eurobasket/1993_MUNICH_SQUADS.htm.Olympics at Sports-Reference.com == Lähteet == * Dmitry Sukharev Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Venäläiset koripalloilijat Luokka:Vuonna 1960 syntyneet Luokka:Elävät henkilöt
Gertrud Solitander

Gertrud Solitander (20. tammikuuta 1884 Helsinki – 7. marraskuuta 1945) oli suomalainen taidemaalari.Suomen Kuvataiteilijamatrikkeli : Gertrud Solitander Gertrud Solitanderin vanhemmat olivat teollisuushallituksen intendentti Carl Probus Solitander (1843–1918) ja Göthilda Fredrika Elisabet Granfelt (1849–1921).Geni.com : Gertrud Borberg (Solitander) Hän opiskeli Suomen Taideyhdistyksen piirustuskoulussa 1900–1904 ja osallistui Suomen Taiteilijain näyttelyihin vuosina 1907, 1908 ja 1909. Solitander muutti Tanskaan 1914. Gertrud Solitander oli naimisissa tanskalaisen Lauritz Borgbergin (s. 1885) kanssa. Hänen veljiään olivat pääkonsuli, ministeri Axel Solitander ja vesirakennustekniikan professori Henrik Probus Ossian (H. P. O.) Solitander. == Lähteet == == Aiheesta muualla == * Suomalaisen kuvataiteen bibliografia : Gertrud Solitander Luokka:Suomalaiset taidemaalarit Luokka:Vuonna 1884 syntyneet Luokka:Vuonna 1945 kuolleet
Elšad Gadašev

Elšad Eldarovitš Gadašev (, , s. 1. toukokuuta 1968 Baku, Azerbaidžanin SNT, Neuvostoliitto) on azerbaidžanilaislähtöinen kilpauransa päättänyt koripalloilija. Miesten maajoukkuetasolla Gadašev edusti EM-pronssille yltänyttä Neuvostoliittoa Jugoslaviassa 1989http://www.linguasport.com/baloncesto/internacional/eurobasket/1989_ZAGREB_SQUADS.htm ja Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992.Olympedia == Lähteet == * === Viitteet === == Aiheesta muualla == * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Vuonna 1968 syntyneet Luokka:Elävät henkilöt
La Castellane

La Castellane on yksi Marseillen lähiöistä. Lähiö sijaitsee noin 10 kilometrin päässä kaupungin keskustasta pohjoiseen. Se on rakennettu 1960-luvulla, ja sen asukkaat ovat taustaltaan maahanmuuttajia. Valtaosa asukkaista on työttömänä. La Castellanen lähiö on Marseillen pahamaineisin. Lähiötä hallitsevat aseistautuneet rikollisjengit, jotka pyörittävät siellä huumekauppaa. Jalkapalloilija Zinédine Zidane on kasvanut La Castellanessa. Lähiötä on ryhdytty puhdistamaan rikollisuudesta ja muun muassa Zidanen kotitalo G on purettu, koska se oli kokonaan huumekauppiaiden hallinnassa. thumb|left|La Castellane == Lähteet == Luokka:Marseille
Transports Montreux-Vevey-Riviera

Transports Montreux-Vevey-Riviera SA (MVR) on sveitsiläinen raideliikenneyhtiö, joka toimii Lounais-Sveitsissä, Vaud’n kantonissa Montreux’n–Vevey’n alueella. MVR kuuluu vaud’laiseen GoldenPass- markkinointiyhteenliittymään, jonka muut yhtiöt ovat Compagnie du Chemin de fer Montreux Oberland bernois SA (MOB), Garage Parc Montreux Gare SA (GPMG) ja Voyages et Services Automobiles MOB SA (VSA). == Historiaa == Nykyinen MVR muodostettiin vuonna 2001, kun neljä liikenneyhtiötä fuusioitui. Alun perin yhtiöitä on ollut seitsemän. Kaikki MVR:n radat ovat yli sata vuotta vanhoja: Yhteysväli tyyppi aloitusvuosi pituus km korkeusero m käyttövoima Territet–Glion funikulaari 1883 0,637 300 painovoima –1975, sähkö 1975– Glion – Rochers de Naye junarata 1892 7,6 1 283 850 Vdc 1938– Vevey – Mont Pèlerin funikulaari 1900 1,591 417 sähkö Vevey–Blonay junarata 1902 5,7 234 900 Vdc Montreux–Glion junarata 1909 2,7 292 850 Vdc Les Avants – Sonloup funikulaari 1910 0,532 184 sähkö Blonay – Les Pléiades junarata 1911 4,8 728 900 Vdc == Toiminta == Yhtiön liikevaihto oli vuonna 2015 24 milj. Sfr, josta lipputulojen osuus oli noin kolmannes. == Lähteet == * === Viitteet === == Aiheesta muualla == Luokka:Sveitsiläiset rautatieyhtiöt Luokka:Montreux
Julia Sucksdorff

Julia Olga Maria Sucksdorff (o.s. Nikkanen, 8. syyskuuta 1864 Helsinki – 26. kesäkuuta 1949 Helsinki) oli suomalainen kasvatusopillinen tietokirjailija ja taidemaalari.Suomen Kuvataiteilijamatrikkeli : Julia Sucksdorff Julia Sucksdorffin vanhemmat olivat eversti Nikolai Konstantin Nikkanen (1822–1873) ja Julia Johansdotter Emeleus (1825–1896).Geni.com : Julia Olga Maria Sucksdorff Hän opiskeli Suomen Taideyhdistyksen piirustuskoulussa 1881–1888 ja osallistui Suomen Taiteilijain näyttelyihin 1900-luvun alkupuolella. Sucksdorff toimi piirustuksenopettajana 1888–1889. Myöhemmin hän julkaisi useita lasten ja nuorten kasvatusoppaita sekä avioliitto-oppaita ruotsin ja suomen kielellä.Tiedenaisia : Kasvatustiede Julia Sucksdorff oli naimisissa hygienian professori, kaupunginlääkäri Wilhelm Joachim Sucksdorffin (1851–1934) kanssa. == Kirjallista tuotantoa == * Praktisk handledning i perspektivlära. Edlund, Helsingfors 1890 (nimellä Julia Nikkanen) * Hvarför lefver du?. Helsingfors 1899 * Några ord till förlofvade och gifta ; af J. S-ff, maka och moder. Helsingfors 1900 * Kvinnans plikter med afseende på barnets sedliga lif : föredrag. Helsingfors 1908, suomeksi nimellä Naisen velvollisuudet lasten siveellisen kasvatuksen suhteen : esitelmä. Helsinki 1908 * Hälsa och lycka. Aikain Vartija, Helsinki 1912, suomeksi nimellä Terveys ja onni. Aikain Vartija, Helsinki 1913 * De små barnens själsliv. Lilius & Hertzberg (Schildt), Helsingfors 1917 * Kärlek och lycka. Aikain Vartija, Helsinki 1917, suomeksi nimellä Rakkaus ja onni. Aikain Vartija, Helsinki 1917 * En hälsning från mor. Vita bandet, Helsingfors 1923 * Hemmet, äktenskapet och barnen. Hemmet och uppfostran 5. Kotikasvatusyhdistys, Helsingfors 1923 * Till min kära flicka : ett brev från mor. Helsingfors 1927 * Vad mor ville säga sin flicka. Helsingfors 1927 * Vad mor ville säga sin gosse. Helsingfors 1928 * Vill du bli stark eller Vad farbror Anders berättade. Finlands svenska nykterhetsförbund, Vasa 1928, 1943 (Wilhelm Sucksdorffin kanssa) * Vår tankevärld. Helsingfors 1929 * Vår tid och alkoholbruket. Finlands svenska nykterhetsförbund, Vasa 1929 * Föräldraansvar. Finlands svenska nykterhetsförbund, Vasa 1930 * Till flickan av i dag. Föreningen Vita bandet, Helsingfors 1933, suomeksi nimellä Nykypäivien nuorelle tytölle. Helsingin valkonauhayhdistys, Helsinki 1933, 2. korj. painos 1936, 3. korj. painos 1938, uusia painoksia 1942–1946 * Till ynglingen av i dag. Förbundet Vita bandet i Finland, Helsingfors 1933, 1946, suomeksi nimellä Nykypäivien nuorukaiselle. Helsingin valkonauhayhdistys, Helsinki 1933 * Äktenskapet och dess problem. Svenska kyrkans diakonistyrelse, Stockholm 1936, suomeksi nimellä Avioliitto ja sen ongelmat. WSOY 1936 * Flickan av i dag. Förbundet Vita bandet i Finland, Helsingfors 1945 == Palkinnot == * III palkinto dukaattikilpailussa 1889 == Lähteet == == Aiheesta muualla == * Suomalaisen kuvataiteen bibliografia : Julia Sucksdorff Luokka:Suomalaiset taidemaalarit Luokka:Suomalaiset tietokirjailijat Luokka:Vuonna 1864 syntyneet Luokka:Vuonna 1949 kuolleet